open-index/open-wikipedia-markdown huggingface dataset:
Gregor XV

**Gregor XV** (født **Alessandro Ludovisi**; 1554–1623), var pave fra 1621. Han tok over etter pave Paul V den 9. februar 1621.

## Liv og virke
### Bakgrunn
Alessandro Ludovisi var ett av syv overlevende barn av greve Pompeo Ludovisi og hans hustru Camilla Bianchini. Etter studier hos jesuittene ved Collegio Romano, tok han i 1575 eksamen i kanonisk og romersk rett ved universitetet i Bologna. Det mangler belegg for at det var etter dette at han ble presteviet. Hans inntreden i kirkens tjeneste var som jurist. 

### Biskop, kardinal
I 1612 utnevnte pave Paul V ham til erkebiskop av Bologna. Han sendte ham i 1616 som nuntius til hertugdømmet Savoia. Samme år, 1616, utnevnte pave Paul ham til kardinalprest av Santa Maria in Traspontina. Ludovisi forble deretter i Bologna til paven var avgått med døden, da han begav seg til Roma for konklaven.

### Pave
Der ble han valgt til pave. Hans høye alder og svake helse foranlediget ham til å finne en ung, energisk mann som kunne være hans høyre hånd. Den personen fant han i sin 25 år gamle slektning Ludovico Ludovisi, som han utnevnte til kardinal på den tredje dagen av sitt pontifikat. Samme dag satte han sin bror Orazio som overhode for de pavelige væpnede styrker. 

Pave Gregor bistod keiser Ferdinand II og Den katolske liga mot protestantene, og Sigismund III Vasa mot tyrkerne, men var forøvrig heller lite engasjert i europeisk politikk. Hans bulle *Omnipotentis Dei* (20. mars 1623) var den siste dokument mot hekseri som den katolske kirke utstedte. Straffene ble formildet, dødsstraffene gikk tilbake i antall og ble reservert for *dem som hadde inngått pakt med djevelen og hadde begått drap med hans assistanse.* 

Med bullen *[[Aeterni Patris]]* av 15. november 1621 gjennomførte han den fortsatt i store trekk gjeldende ordningen for pavevalg. Den 6. januar 1622 grunnla han Congregatio de propaganda fide, og han helgenkåret Teresa av Avila, Frans Xavier, Ignatius Loyola og Filip Neri. 

Han lot kalle Guercino til Roma, noe som markerer en milepæl i utviklingen av høybarokken. Under hans pontifikat vant motreformasjonen store seirer, som i Böhmen, Østerrike og Ungarn, også i Frankrike og Nederlandene var det fremganger.

Gregor XV døde den 8. juli 1623 i Kvirinalet og ble begravet i kirken Sant'Ignazio in Campo Marzio.

## Referanser


## Litteratur
* Günther Wassilowsky, Hubert Wolf: *Päpstliches Zeremoniell in der Frühen Neuzeit – Das Diarium des Zeremonienmeisters Paolo Alaleone de Branca während des Pontifikats Gregors XV. (1621–1623).* Rhema, Münster 2007, ISBN 978-3-930454-80-8.
* Günther Wassilowsky: *Die Konklavereform Gregors XV. (1621/22). Wertekonflikte, symbolische Inszenierung und Verfahrenswandel im posttridentinischen Papsttum.* Hiersemann, Stuttgart 2010, ISBN 978-3-7772-1003-2 (Päpste und Papsttum 38).
*
Lacrosse i Norge

**[[Lacrosse]] i [[Norge]]** er den eldste av idrettene som er opptatt i Norges Amerikanske Idretters Forbund (NAIF) og følger reglene satt av Federation of International Lacrosse (FIL).

Norges Lacrosse Forbund (NLF) ble dannet 3. april 2007 av ,  og  som det nasjonale ledende organet for lacrosse i Norge. 1. januar 2010 ble NLF tatt opp i Norges idrettsforbund og olympiske og paralympiske komité gjennom et eget grenstyre i Norges Amerikanske Idretters Forbund (NAIF).

## Lacrosseklubber
Det finnes 16 lacrosseklubber i Norge med totalt 27 lag. Det er 997 aktive spillere per 1. juni 2018 fordelt på de 27 lagene.

## Norgesmesterskap
### Menn

### Kvinner

## Landslag
Norges herrelandslag i lacrosse deltok i sitt første mesterskap i 2008. 

Norges kvinnelandslag i lacrosse deltok i sitt første mesterskap i 2015.

## Box-lacrosse
Box-lacrosse er innendørsversjonen av lacrosse. Kampene spilles på en ishockeybane der hvert lag har fem utespillere på banen, samt en keeper. Målene i box-lacrosse er mindre enn i field-lacrosse og keeperen har mer beskyttelsesutstyr. Norge deltok for første gang med et lag til en internasjonal box-turnering i 2017. Klubblaget GSI Grizzlies har deltatt i flere internasjonale turneringer i Tsjekkia siden 2017. 

### [https://www.ahmemorial.cz/european-box-lacrosse-invitational/vysledky-statistiky-results-stats-3/ European Box Lacrosse Invitational 2018]  i Radotin, [[Tsjekkia]]

### [https://www.ahmemorial.cz/european-box-lacrosse-invitational/2017-2/vysledky-statistiky-results-stats-2/ European Box Lacrosse Invitational 2017]  i Radotin, [[Tsjekkia]]

## Referanser


## Eksterne lenker
*
Lamellbebyggelse

**Lamellbebyggelse** er grupper av frittliggende parallelle ensartede bygninger med enkel, rektangulær form stilt sammen i rekker. 

Dette var en vanlig byggeform på 1930-tallet og er et uttrykk for den tids byplanidealer, men utbygging etter disse prinsippene er også blitt gjort senere, men den strenge, rektangulære formen er da ofte litt brutt. Eksempler på lamellbebyggelse kan blant annet finnes på Marienlyst, Sagene, Sinsen og Etterstad i Oslo.

## Eksterne lenker
*
Hemingbanen

**Hemingbanen** ligger på Gråkammen, Gulleråsveien 5, i sentrum av det som kalles Hemingland, og er et friområde som i sin tid ble gitt til idrettsungdommen av gårdbruker Halvor Torgersen. Her har Heming i dag en gruslagt fotballbane (11-manns) samt en 7-er bane. Kunstgressbanen, som er en 11'er-bane, har undervarme. 

Det er også anlagt et allsidighetsområde som er flittig brukt av flere avdelinger til aktivitet og barmark. Videre er det anlagt sandvolleybane og en skateboardpark. 

Klubben ga kommunen Hemingbanen på 60-tallet, mot at de skulle ha driftsansvaret. Heming har derfor en driftskontrakt med Idrett og Kulturetaten. Heming har i dag festet tomt og deler av anlegget av Oslo kommune.

## Eksterne lenker
* www.heming.no 
* Hemingbanen - Nordic Stadiums
Vestlig filosofi

**Vestlig filosofi** er den filosofiske tradisjon i den vestlige delen av verden som skiller seg fra den østlige eller orientalske filosofiske tradisjonen. Historisk har betegnelsen vestlig filosofi vært en referanse til de filosofiske tradisjoner innenfor den vestlige sivilisasjon, hovedsakelig Europa («den gamle verden») og siden også Nord-Amerika og Australia («den nye verden»), som begynte med gresk filosofi i antikkens Hellas, og som i århundrenes løp har dekket en stor andel av Jorden, inkludert Nord-Amerika og Australia. Det kan også diskuteres om områder som nordlige Amerika, deler av Midtøsten, Øst-Europa og lignende områder, bør være eller ikke være en del av betegnelsen «vestlig filosofi». Ordet filosofi har i seg selv sin opprinnelse antikkens Hellas: *philosophia* (φιλοσοφία), bokstavelig «kjærlighet til visdom» (φιλεῖν – *philein* «å elske» og σοφία – *sophia* «visdom», i meningen kunnskap).

Fagfeltet vestlig filosofi omhandler den vestlige *tenkemåte* i videste forstand, i motsetning til temaer som for eksempel eksistensialisme eller etymologi innen filosofien. Filosofi er således nødvendigvis ikke en streng vitenskap. Tenkemåter og kultur i vesten viser vanligvis til de *klassiske filosofer* som Sokrates, Aristoteles, Platon med flere. I dagens begrepsapparat benyttes vestlig filosofi hovedsakelig om to hovedtradisjoner innenfor samtidens filosofi: analytisk filosofi og kontinental filosofi.

## Filosofiens opprinnelse
* *Se hovedartikkel, [[Filosofiens historie]]*
Filosofiens omfang i antikkens forståelse, og skrifter fra i det minste en del av antikkens filosofer, var alle intellektuelle anstrengelser. Dette omfattet filosofens problemer slik som de ble forstått i dag, men det omfattet også mange andre fagkretser som ren matematikk, naturvitenskaper som fysikk, astronomi og biologi. Aristoteles forsket og skrev eksempelvis om alle disse tre emnene. Begrepet «vestlig filosofi» er av den grunn tidvis både lite nyttig som et vagt og uklart begrep ettersom definisjonen involverer et stort mangfold av særegne tradisjoner, politiske grupper, religiøse grupper og individuelle forfattere som var virksomme over flere tusen år.

## Inndelinger av vestlig filosofi
Vestlige filosofer har ofte delt flere betydelig grener basert på de spørsmål som ble adressert av de som arbeidet innenfor ulike deler av faget filosofi. I antikkens verden var den mest innflytelsesrike delingen av filosofi som emne i stoikernes inndeling i logikk, etikk og fysikk. Sistnevnte var oppfattet som studiet av verdens natur, og omfattet både naturvitenskap og metafysikk. I dagens samtidsfilosofi er de ulike spesialiteter vanligvis inndelt metafysikk, epistemologi (kunnskapsteori), etikk og estetikk (de to sistnevnte utgjorde til sammen axiologi). Logikk er tidvis inkludert som en hovedgren innenfor filosofi, tidvis som en adskilt vitenskap som filosofier tilfeldigvis benytter som metode og verktøy, og tidvis som en vesentlig filosofisk metode som angår alle grener av filosofi.

## Referanser


## Se også
* Østlig filosofi
Joachim Rücker

**Joachim Rücker** (født 30. mai 1951 i Schwäbisch Hall) er en tysk diplomat og politiker (SPD). Fra 2008 er han ambassadør i Sverige.

Fra september 2006 til juni 2008 var han FNs spesialutsending for Kosovo og sjef for FNs administrasjon i provinsen (UNMIK), dvs. provinsens guvernør.

Rücker har doktorgrad i økonomi. Han arbeidet i utenrikstjenesten fra 1979 til 1991, og var stasjonert i Bonn, Frankfurt am Main, Wien, Dar-es-Salaam og Detroit. Fra 1991 til 1993 var han utenrikspolitisk rådgiver for SPDs fraksjon i Forbundsdagen, og fra 1993 til 2001 var han overborgermester i Sindelfingen. Han var FNs ambassadør og stedfortredende høykommissær i Bosnia-Hercegovina fra 2001 til 2002. Deretter var han frem til 2004 sjef for finans og administrasjon i det tyske utenriksministeriet. I 2005 ble han utnevnt til stedfortreder for FNs spesialutsending for Kosovo, Søren Jessen-Petersen, og samtidig sjef for den økonomiske gjenoppbyggingen i Kosovo. 1. september 2006 utnevnte Kofi Annan Rücker til Jessen-Petersens etterfølger som spesialutsending og leder for Kosovos midlertidige sivile regjering.

Han er gift med Ines Kirschner, barnelege og politiker for De grønne. De har tre barn.

## Referanser


## Eksterne lenker
* 
* Joachim Rückers hjemmeside
Tango & Cash

***Tango & Cash*** er en amerikansk actionkomedie fra 1989 med Sylvester Stallone og Kurt Russell i hovedrollene.

## Sammendrag
LAPD-etterforskerne Raymond Tango og Gabriel Cash regnes som de to beste politifolkene i Los Angeles. De har en intens rivalisering, og begge to anser seg for å være den aller beste. Deres mange store narkotika-beslag fører til en rekke store avis-overskrifter i California. De vet ikke at samtlige beslag tilhører en kriminell organisasjon ledet av Yves Perret, og han forteller sine medarbeidere Kwan og Lopez at Tango og Cash har blitt et veldig stort problem. Perret legger en plan om å diskreditere og ydmyke etterforskerne før han til slutt skal torturere dem i hjel.

Etterforskerne blir informert om en større narkotika-forsendelse som fant sted senere samme natt, men der blir de snart omringet av FBI. Agent Wyler oppdager Cash sin reserve-pistol på stedet, og arresterer både Tango og Cash. De blir anklaget for å ha skutt en undercover FBI-agent, og de går med på en mindre siktelse i bytte for reduserte straffer i et minimumssikkerhetsfengsel. Men i stedet blir de sendt til et høyrisiko-fengsel hvor de blir innlosjert hos mange kriminelle som de tidligere hadde arrestert. I fengsel blir Tango og Cash banket opp av Requin, Perret sin håndlanger sammen med en gjeng fanger, inntil Matt Sokowski som kjente Cash fra tidligere redder dem.

Sokowski anbefaler at de flykter og gir dem en plan, men Tango sier nei. Når Cash forsøker å stikke av, finner han Sokowski drept og blir forfulgt av fengselsvaktene. Tango redder ham og de stikker av sammen. Deretter besøker de vitnene som vitnet mot dem under rettssaken. Deretter planlegger de å gå etter Perres, hans sikkerhetsvakter og andre håndlangere. Men Requin holder Tangos søster Katherine fanget.

## Skuespillere
* Sylvester Stallone som Raymond Tango. Etterforsker i Los Angeles.
* Kurt Russell som Gabriel "Gabe" Cash. Kollega av Tango i LAPD.
* Teri Hatcher som Katherine Tango, Tango's yngre søster.
* Jack Palance som Yves Perret. Gjeng-leder som hjelper til med å få Tango og Cash arrestert for mord.
* Brion James som Requin. Perret's håndlanger.
* Geoffrey Lewis som etterforsker Schroeder, Tango's sjef i LAPD. 
* Eddie Bunker som etterforsker Holmes, Cash sin sjef i LAPD.
* James Hong som Quan. Sjef for en triade i Los Angeles.
* Marc Alaimo som Lopez. Kriminell som samarbeider med Perret.
* Michael J. Pollard som Owen. God venn av Cash som hjelper ham.
* Michael Jeter som Floyd Skinner som Perret betaler for å ordne beviser mot Tango og Cash.
* Robert Z'Dar som Face. En psykopatisk kriminell som hater Tango.
* Lewis Arquette som FBI-agent Howard Wyler
* Roy Brocksmith som FBI-agent Gerard Davis
* Phil Rubenstein som fengselsvakt Matt Sokowski
* Clint Howard som Slinky, Tango's celle-kamerat i fengsel.

## Eksterne lenker
*
Nabo-hysteri

***Nabo-hysteri*** (originaltittel: ***The 'Burbs***) er en amerikansk komedie fra 1989 med Tom Hanks. Filmen er en spenningskomedie med regi av Joe Dante. Tom Hanks spiller Ray Peterson som bor i det motsatte av et alminnelig nabolag.

## Sammendrag
Ray Peterson har en ukes lang ferie og slapper av hjemme, når han en sen kveld hører merkelige lyder fra kjelleren til de nye og rare naboene, Klopek-familien. Ray og naboene Art Weingartner og ektemannen, Vietnam-veteran Mark Rumsfield, begynner å mistenke at Klopek-familien kan være ritualistiske seriemordere. En annen natt observerer Ray, Art og Rumsfield at det yngste medlemmet av Klopek-familien frakter en stappfull søppelsekk fra garasjen deres til søppel-dunken deres.

Ray har også lagt merke til Klopek-familien grave i bakgården sin i løpet av ett kraftig regnvær. Neste morgen leter Ray, Rumsfield og Art i søppelbilen etter menneskelige rester, men de finner ingenting. Rumsfields kone, Bonnie, finner naboen Walter's hund som løper løs i nabolaget. Bekymret for den gamle mannen går flere naboer hjem til Walter. Ray tar med seg hunden og legger igjen en beskjed i tilfelle Walter kommer tilbake senere.

Den kvelden diskuterer Ray og Art hva som kan være årsaken til Walters mystiske forsvinning. En hypotese er at Klopek-familien kan ha brukt Walter som et menneskelig offer. Når hunden til Ray bringer hjem noe som ser ut som et menneskelig lårbein, blir de ytterligere overbevist. Rays kone, Carol, er lei av ektemannen og vennenes oppførsel, arrangerer velkomstbesøk for Klopek-familien. På festen møter de Hans, Reuben og Werner Klopek. I mellomtiden snoker Art rundt i Klopeks hage. Etterpå avslører Ray overfor Art og Rumsfield at han fant Walters post og enkelte eiendeler på Klopek-familiens eiendom, og de er overbeviste om at Klopek-familien har vært inne i Walters hjem.

Trioen blir enige om å lete etter Walter's kropp i Klopek sitt hus når de skal bort dagen etter. Art and Ray graver etter kroppen til Walter i bakgården, samtidig som Rumsfield står vakt i tilfelle familien kommer tilbake. Ingenting inkriminerende blir funnet, og Ray og Art bryter seg inn i kjelleren hvor de oppdager noe som ser ut til å være et krematorium. Klopek-familien kommer hjem, ledsaget av politiet, etter å ha lagt merke til at lysene på i kjelleren. Men når de graver i kjellerens jordbunn ødelegger de ved ett uhell en bensin-beholder ved ett uhell. Huset eksploderer med Ray fremdeles der inne.

## Rolleliste
* Tom Hanks &ndash; Ray Peterson
* Rick Ducommun &ndash; Art Weingartner
* Bruce Dern &ndash; Mark Rumsfield
* Carrie Fisher &ndash; Carol Peterson
* Corey Feldman &ndash; Ricky Butler
* Wendy Schaal &ndash; Bonnie Rumsfield
* Henry Gibson &ndash; Dr. Werner Klopek
* Brother Theodore &ndash; Reuben Klopek
* Courtney Gains &ndash; Hans Klopek
* Gale Gordon &ndash; Walter Seznik
* Cory Danziger &ndash; Dave Peterson
* Nicky Katt &ndash; Steve Kuntz

## Eksterne lenker
*
Fylkesvei 58 (Akershus)

**Fylkesvei 58 i [[Akershus]]** gikk mellom Tandbergløkka og Hagalund i Ås. Veien var 931 meter lang.

2019 ble veien del av fylkesvei 1368.

## Kommuner og knutepunkter

*Tandbergløkka →  til   Skoro i Ski
*Hagalund →  til  Asper bru i Ski

## Referanser


## Eksterne lenker
* Vegvesenets vegkart
Ark (tak)

**Ark** (av lat. *arca* «kasse», «kiste») er en loftsutbygning med saltak ut fra skråtak. Fronten ligger i eller utenfor fasadelivet, med eller uten gesims foran. En ark kan også inneholde kran med luke for innhenting av varer til loft.

På løkkeeiendommene i Bymarken rundt Kristiania var det en periode vanlig å bygge arker på låvene og innrede loftene som oppholds- og soverom, og slik omgå forbudet om permanent opphold.

## Se også
* Kobbhus
* Gavl

## Litteratur
* Engelstad, Svein:  Kunstordliste UiO 2003
Grendehus

Et **grendehus** er et (privat) forsamlingslokale som ligger (ofte sentralt) plassert i ei grend i bygden. Slike lokaler ble ofte bygget på dugnad av grendes innbyggere, som gjerne også samlet sammen de pengene som var nødvendig for å få bygget og innredet grendehuset. Grendehusene blir tradisjonelt blitt benyttet til alt fra festligheter og møtevirksomhet til begravelser og valg. Mange har også fungert som private barneparker og bedehus.

## Litteratur
* Grethe Swendsen: Forsamlingshus, bygdas storstue. bokhylla.no
Fylkesvei 1358

**Fylkesvei 1358** går mellom Sentralholtet i Ås og Brandstad i Vestby.

Frem til 2019 hadde veien betegnelsen fylkesvei 4 (Akershus).

Strekningen i Ås var tidligere nummerert Fv51.

## Kommuner og knutepunkter

## Referanser




## Eksterne lenker
* Vegvesenets vegkart 
*
Great Observatories program

NASA sin serie av rombaserte observatorium, det såkalte **Great Observatories program** er fire store og kraftige rombaserte teleskoper. Hvert av disse har en lignende størrelse og kostnad, og alle har hatt vesentlige bidrag til astronomien. De fire romteleskopene har hver undersøkt sin del av det elektromagnetiske spektrum som det ble tildelt. Konseptet med et slikt program ble utviklet i midten av 1980-tallet av Charles Pellerin hos NASA, sammen med astronom Martin Harwitt. 

## Romteleskopene i programmet
*1990: Hubble Space Telescope
*Compton Gamma Ray Observatory
*1999: Chandra X-ray Observatory
*2003: Spitzer Space Telescope

Av disse fire romteleskopene er det kun Compton som ikke lenger fungerer, da en av gyroene ombord sviktet, og NASA bestemte å styrte teleskopet kontrollert mot Jorden 4. juni 2000. Deler av romteleskopet kræsjlandet i Stillehavet.

Hubble skulle etter planen returneres tilbake til Jorden av romfergen i 2010, men nye planer for reparasjon av teleskopet ble utarbeidet. 

Spitzer er det eneste av de store rombaserte teleskopene som ikke er sendt ut i verdensrommet av romfergene. Den skulle egentlig det, men etter ulykken med romfergen Challenger i 1986, ble raketten Centaur LH2/LOX som skulle brukes til å sende teleskopet til sin endelige bane forbudt ombord på romfergen.

## Referanser
Justin Williams

**Justin Williams** (født 1981) er en kanadisk profesjonell ishockeyspiller og lagkaptein for Carolina Hurricanes i NHL.

Williams har vunnet Stanley Cup tre ganger, med Carolina Hurricanes i 2006 og med Los Angeles Kings 2012 og 2014.

## Karriere
Williams ble utvalgt som 28. blant alle Philadelphia Flyers i 2000 NHL Entry Draft, som ble holdt i Pengrowth Saddledome, i Calgary, Alberta, Canada. Han har spilt 340 kamper i NHL, og har gjort 79 mål, assistert på 120, og vunnet 209 poeng.

Justin Williams spilte juniorhockey i Port Hope, Ontario før han ble en begavet spillmaker for Cobourg Cougars i 1998. Han sluttet sin juniorhockey karriere med to sesonger for Plymouth Whalers i Ontario Hockey League.

Etter 4 sesonger i Philadelphia Flyers ble Williams byttet til Carolina den 20. januar 2004, mot forsvarsspilleren Danny Markov. I NHL Lockouten i 2004–5 spilte han for Luleå HF; et lag i den svenske eliteserien. Her vant han 14 mål, og assisterte på 18, i 49 kamper.

Williams fikk en ettårskontrakt med Hurricanes for 2005–2006-sesongen, der han satte personlig rekord i kamper spilt (82), mål (31), assisteringer (45), poeng (76), og utvisningsminutter (60).

I sluttspillet scoret Williams 7 mål og hadde assisterte på 11, på sin vei til å vinne Stanley Cup. Williams scoret det siste målet i Stanley Cup-sluttspillet 2006, hvor han satte pucken i åpent mål med 18:59 på klokka i 3. periode; noe som gjorde at Hurricanes vant over Edmonton Oilers 3–1 og vant serien 4–3. 

1. juli 2006 signerte Williams en 5-årskontrakt med Hurricanes, verdt 3&nbsp;500&nbsp;000 USD per sesong. 

Williams hadde sin første opptreden i en All-Star kamp i 2007 NHL All-Star game i Dallas.

## Internasjonalt spill
Han var en del av det canadiske laget som i 2007 vant Ishockey-VM 2007 da de i finalen slo Finland 4-2 i Moskva.

## Referanser


## Eksterne lenker
*
Gloucester bispedømme

**Gloucester bispedømme** er et av Den engelske kirkes bispedømmer. Setet er i Gloucester, hvor domkirken Gloucesterkatedralen ligger. 

Bispedømmet ble opprettet i 1541, under reformasjonen, ved at det ble utskilt fra Hereford og Worcester. I 1542 ble Bristol bispedømme utskilt fra Gloucester. De to ble slått sammen i 1837 som Gloucester og Bristol bispedømme, men i 1897 ble de igjen delt.
Behemoth

**Behemoth** er  et polsk blackened death metal-band fra Gdańsk som startet i 1991. Inntil 2000 hadde Behemoth spilt norskinspirert black metal, men skiftet etter hvert over mot teknisk death metal.

## Medlemmer
;Nåværende
*Adam «Nergal» Darski – vokalist, gitarist, synth, programmering (1991– ) bass (1991–1993, 1993–1997, 1998–2003)
*Tomasz «Orion» Wróblewski – bassist, bakgrunnsvokaler (2003– ) 
*Zbigniew Robert «Inferno» Promiński – trommeslager (1997–1999, 2000– )
*Patryk «Seth» Sztyber – rytmegitar, bakgrunnsvokaler (2004– )

;Tidligere 
* Leszek «Les L. Kaos» Dziegielwski – gitarist, bassist (1995–1997, 1998–1999)
* Adam «Desecrator» Malinowski – gitarist, bassist (1991–1992)
* Rafał «Frost / Browar» Brauer – bassist (1993–1994)
* «Mefisto» – bassist (1997–1998)
* Sławomir «Orcus» Kolasa – bassist (1993) 
* Marcin «Novy» Nowak – bassist (2000–2003)
* Mateusz Maurycy «Havok» Śmierzchalski – gitarist (2000–2003)
* Adam «Baal Ravenlock» Muraszko – trommeslager (1991–1993) 
* Christian Kiichi Hegdahl – bassist (2000–2003)

## Diskografi
### Album
**[[Sventevith (Storming Near the Baltic)]]* (1995)
**[[Grom (album)|Grom]]* (1996)
**[[Pandemonic Incantations]]* (1998)
**[[Satanica]]* (1999)
**[[Thelema.6]]* (2000)
**[[Zos Kia Cultus (Here and Beyond)]]* (2002)
**[[Demigod (album)|Demigod]]* (2004)
**[[Demonica]]* (compilation boxset) (2006)
**[[The Apostasy]]* (2007)
**[[Evangelion]]* (2009)
**Evangelia Heretika - The New Gospel* (live) (2010)
**Abyssus Abyssum Invocat* (2011)
**The Satanist* (2014)
**[[I Loved You at Your Darkest]]* (2018)
**Opvs Contra Natvram* (2022)
**The Shit ov God* (2025)

### EP-er
**And the Forests Dream Eternally* (1993)
**Bewitching the Pomerania* (1997)
**Antichristian Phenomenon* (2001)
**Conjuration* (2003)
**Slaves Shall Serve* (2006)
**Ezkaton* (2008)
**Blow Your Trumpets Gabriel* (2013)
**Xiądz* (2014)
**O Pentagram Ignis* (2019)
**A Forest* (2020)

### Demo
**Endless Damnation* (1992)
**The Return of the Northern Moon* (1992)
**...From the Pagan Vastlands* (1993)

### Videoer
**As Above So Below*
**Conquer All*
**Decade of Therion*
**Slaves Shall Serve*
**Christians To the Lions*

### DVD-er
**Live Eschaton: The Art of Rebellion* (2002)
**Crush.Fukk.Create: Requiem for Generation Armageddon* (2004)

## Referanser


## Eksterne lenker
* 
* 
* 
*
Battle Hymns

***Battle Hymns*** er debutalbumet til heavy metal-bandet Manowar, sluppet i 1982.

## Sporliste
# «Death Tone»  – 4:48 
# «Metal Daze»  – 4:18 
# «Fast Taker » – 3:56 
# «Shell Shock » – 4:04 
# «Manowar» – 3:35 
# «Dark Avenger» – 6:20 
# «William's Tale»  – 1:52 
# «Battle Hymn» – 6:55

Alle sangene er skrevet av Friedman og DeMaio bortsett fra «Metal Daze» skrevet av bare DeMaio, og «William's Tale» skrevet av Rossini og DeMaio.

Albumet ble digitalt remastret av Peter Mew på Abbey Road Studios i 1999, og ligger nå under tittelen Classic Rock series. I 2010 spilte bandet albumet inn på nytt og gav den ut året etter, under tittelen Battle Hymns MMXI.

## Personell
* Ross the Boss – gitar og keyboard
* Joey DeMaio   – Fire- og åttestrengers bass, basspedaler
* Donnie Hamzik – trommer, perkusjon
* Eric Adams    – vokal
### Produksjon
* Produsent: Bob Currie
* Lydtekniker: Joe Foglia
* Assisterende lydtekniker: Jim Sessody, John Agnello
* Spilt inn i Criteria Recording studio, Miami, Florida
* Mixing: Jon Mathias på record plant recording studio i New York
* Art design: Bill Burks
* Design: Jonathan Louie
* Illustrasjon:Gary Ruddell

## Eksterne lenker
*
Worcester bispedømme

**Worcester bispedømme** kan vise til:

* Worcester bispedømme (England), katolsk, senere anglikansk
* Worcester bispedømme (USA), katolsk
Chickelacke

**«Chickelacke»**, også kalt «**russebrølet**», er et vers på rim som ropes i kor av deltagere i den norske russefeiringen. Etter hvert som russefeiringen har endret karakter, har også fremføringen av russebrølet blitt sjeldnere.

Verset er basert på et dansk oppklaringsrop og ble første gang hørt i Oslo i 1934.

Et eksempel på dette ropet kan høres flere ganger i siste episode i NRKs underholdningsserie *[[På rundreise]]*. I dette avsluttende programmet, som ble sendt 21. mai 1968 fra en friluftsscene utenfor Holmenkollen Restaurant i Holmenkollåsen i Oslo, bestod publikum av 430 russ, som på oppfordring fra programleder Roald Øyen fremførte «stambrølet».

## Tekst

:*Chickelacke, chickelacke, show, show, show* (alternativt: *Chickelacke, chickelacke, go–go–go*);
:*Bummelacke, bummelacke, bow, bow, bow* (alternativt: *Bummelacke, bummelacke, wow–wow–wow*);
:*Chickelacke, bummelacke, jazz bom bø;*
:*Julekake, julekake, hjembakt brød;*
:*Wæææææ!*

## Kombinasjonen russebrøl, russestokker og fløyter
Det var frem til ca. 1980 vanlig at såkalte russestokker var en del av russens utstyr; dette var lange, tynne bambuskjepper med en sløyfe bundet i den tykkeste enden. Rødruss hadde stokk med rød sløyfe, mens blåruss hadde stokk med blå sløyfe. Det var også vanlig med fløyter av samme type som brukes av fotballdommere og i speiderbevegelsen. Fløytene hang i en snor rundt halsen.

Når russebrølet ble fremført i 17. mai-toget – og eventuelt i russetoget på steder der man også hadde en slik parade – slo russen samtidig i bakken med russestokkene. Etter de siste ordene i russebrølet – «hjembakt brød» – eskalerte slagene til en rask hamring på asfalten eller brosteinen, som en slags avsluttende bambus-fanfare. De som hadde russefløyter, blåste i dem når verset var ferdig.   

## Referanser
Gary Burton

**Gary Burton** (født 23. januar 1943 i Anderson i Indiana) er en amerikansk jazzvibrafonist og komponist. 

Gary Burton begynte å spille piano i seksårsalderen og fikk videre undervisning i high school. Senere studerte han piano og komposisjon i college. Å spille vibrafon lærte han seg selv som autodidakt og utviklet en metode for å spille med fire køller. I 1960 fikk han sitt første engasjement i Nashville. Fra 1971 og 30 år fremover, underviste han ved Berklee College of Music.

I 1972 fikk han musikkprisen Grammy for albumet *Gary Burton & Keith Jarrett*.

## Diskografi (utvalg)
* *New Vibe Man in Town* (1967)
* *Duster* (1967)
* *Lofty Fake Anagram* (1967)
* *Gary Burton Quartet in Concert* (1968)
* *A Genuine Tong Funeral* (1968, med Carla Bley)
* *Paris Encounter* (1969, med Stephane Grappelli)
* *Country Roads & Other Places* (1969)
* *Throb* (1969)
* *Good Vibes* (1969)
* *Gary Burton & [[Keith Jarrett]]* (1971)
* *[[Crystal Silence]]* (1972, med Chick Corea)
* *Ring* (1974)
* *Dreams So Real* (1975)
* *Duet* (1979)
* *Times Like These* (1988)
* *Reunion* (1989)
* *Astor Piazzolla Reunion: A Tango Excursion* (1996)
* *Native Sense* (1997, med Chick Corea)
* *For Hamp, Red, Bags, and Cal* (2001)
* *Next Generation* (2005)

## Referanser


## Eksterne lenker
* 
* 
* 
* @music-city.com diskografi (engelsk)
* @allmusic.com biografi og diskografi (engelsk)
JCDecaux

**JCDecaux SA** er et reklameforetak grunnlagt i Lyon i Frankrike i 1964 av Jean-Claude Decaux. Dets virksomhetsidé ligger i å tilby «bymøbler», som søppelkasser og leskur ved bussholdeplasser, samt vedlikehold av disse i bytte mot å få selge reklameplasser i byens utendørsmiljø.

## Norge

I Norge tilbyr JCDecaux reklamefinansierte gatemøbler i mange byer og tettsteder. JCDecaux opererer også reklamekontrakter for kollektivselskaper og større private og offentlige selskaper som Avinor, Flytoget, Sektor Eiendom, Aker brygge, Rom Eiendom, Steen og Strøm m.fl. I Oslo samarbeidet JCDecaux med Hafslund om å selge reklame samt vedlikehold av nedstigningstårn. Denne avtalen er kontroversiell da tårnene står på kommunal grunn uten at Oslo kommune får direkte del i inntektene. Oslo kommune er Hafslunds største aksjonær.

JCDecaux Norge ledes av Øyvind Markussen.

## Referanser


## Eksterne lenker
* JCDecaux
* JCDecaux Norge
Nieuwpoort

**Nieuwpoort** er en kommune i og en by i Belgia. Kommunen ligger i provinsen Vest-Flandern i regionen Flandern. I tillegg til byen Nieuwpoort omfatter kommunen også landsbyene Ramskapelle og Sint-Joris. Elven Yser renner ut i Nordsjøen i Nieuwpoort.

Rådhuset i byen Nieuwpoort med sitt klokketårn er et av 56 steder som inngår i verdensarvområdet Klokketårnene i Belgia og Frankrike.


Fil:Nieuwpoort_-_Belfort_en_Halle.jpg|Rådhuset med klokketårnet
Fil:Nieuwpoort-pier.jpg|Stranda og piren
Fil:Nieuwpoort_Aerial_View_R01.jpg|Sett fra luften


## Referanser


## Eksterne lenker
*
Distribusjon (programvare)

En **distribusjon** er i Linux og andre fri programvare-miljø brukt om en samling av programvare.

En distribusjon er et fullstendig operativsystem med all den programvaren som en nødvendig for at systemet skal oppfylle oppgavene det er ment å gjøre.

## Sammesetning
En distribusjon består av en kjerne og brukernivå programvare. GNU/Linux systemer består av Linux-kjernen og programvare fra GNU i tillegg til programvare fra mange andre utviklere. Både Linux-kjernen og GNU verktøyene er nødvendige for at en fri Linuxdistribusjon skal kunne fungere skikkelig.

Andre operativsystemkjerner, slik som FreeBSD og NetBSD, må også levere GNU-verktøy for å kunne levere en komplett distribusjon.

## Skrivebord
Skrivebordsdistribusjoner må i tillegg til å levere de mest essensielle verktøyene levere et skrivebordsmiljø, slik som GNOME, KDE eller Xfce. I Linux er disse vanligvis basert på vindussystemet X for å kunne vise grafikk og vinduer.

## Se også
*Linux
Crystal Silence

***Crystal Silence*** er et jazzalbum fra 1973 av Chick Corea og Gary Burton. 

Chick Corea hadde tidligere spilt med Miles Davis og hadde vært med på fusionalbumet *[[Bitches Brew]]*. Gary Burton hadde utviklet seg innenfor moderne mainstream. Selv om albumet var improvisert og det ble innspilt i løpet av bare én dag ble resultatet et usedvanlig presist samspill hvor begge bidro med elementer fra sin bakgrunn. Allerede kort tid etter at det kom på markedet ble det regnet som et banebrytende musikkalbum. Flere av stykkene på albumet har senere blitt standards.

Opptakene ble utført av Jan Erik Kongshaug.

## Sporliste
#«Señor Mouse» (Chick Corea)
#«Arise, Her Eyes» (Steve Swallow)
#«I'm Your Pal» (Steve Swallow)
#«Desert Air» (Chick Corea)
#«Crystal Silence» (Chick Corea)
#«Falling Grace» (Steve Swallow)
#«Feelings and Things» (Mike Gibbs)
#«Children's Song» (Chick Corea)
#«What Game Shall We Play Today» (Chick Corea)

## Musikere
* Chick Corea piano
* Gary Burton vibrafon

## Eksterne lenker
*
Into Glory Ride

***Into Glory Ride*** er det andre studioalbumet til det amerikanske heavy metal-bandet Manowar.

## Sporliste
# «Warlord» – 4:13
# «Secret of Steel» – 5:48
# «Gloves of Metal» – 5:23
# «Gates of Valhalla» – 7:11
# «Hatred» – 7:42
# «Revelation (Death's Angel)» – 6:28
# «March for Revenge (By the Soldiers of Death)» – 8:25

Alle sangene er skrevet av DeMaio, med unntak av «Secret of Steel» og «Gloves of Metal», som Ross the Boss også var med å skrive.

## Personell
* Eric Adams – vokal
* Ross the Boss – Gitar
* Joey DeMaio – Bass
* Scott Columbus – Trommer

## Eksterne lenker
*
Ed Jovanovski

**Edward Jovanovski** (født 26. juni 1976 i Windsor, Ontario, Canada) er en canadisk ishockeyspiller. Han er etnisk makedoner og spiller i National Hockey League for Phoenix Coyotes.

Jovanovskis foreldre emigrerte til Canada fra Jugoslavia. Der begynte han med hockey, og ble i 1994 NHL Entry Draft draftet som nummer 1 av Florida Panthers og der spilte han også Stanley Cup playoff finale med The Panthers i 1996.

## Referanser


## Eksterne lenker
*
LiveDistro

**LiveDistro**, **Direkte-CD** eller **Live-CD** er et generelt uttrykk for en operativsystem-distribusjon som lastes ved oppstart av en datamaskin, uten at den må installeres på et platelager. Den er typisk lagret på et bootbart medium, slik som en CD-ROM (*Direkte-CD*), DVD (*Direkte-DVD*), floppy-diskett (*Direkte-floppy*), minnepinne (*[[Direkte-USB]]*), med flere.

Begrepet «live» kommer fra det faktum at disse distribusjonene er et komplett, kjørbart, operativsystem som ligger på et distribuerbart medium, istedenfor den typiske måten, hvor en samling med pakker først må installeres på målmaskinen før operativsystemet kan brukes.

En LiveDistro endrer ikke det nåværende installerte operativsystemet eller filene, med mindre brukeren spesifikt ber om det. Systemet returnerer til sin opprinnelige tilstand når LiveDistroen blir tatt ut og maskiner blir startet på nytt. Den gjør dette ved å plassere filer som typisk ville blitt lagret på harddisken i midlertidig minne, slik som en ram disk. Faktisk behøves ikke et platelager i det hele tatt. Men dette kutter imidlertid ned på mengden RAM som er tilgjengelig til programmer og reduserer ytelse en del. Minst 256MB RAM er vanligvis anbefalt, men noen LiveDistroer klarer seg med mindre.

Det blir ofte sagt at LiveDistroer er en god måte å demonstrere et operativsystem uten å måtte installere det på platelageret.

## Se også
* Direkte-USB
* Linux
* Operativsystem
* Distribusjon (programvare)
Fremtid

**Fremtid**, på norsk også skrevet **framtid**, er den tiden som kommer etter nåtiden. Fremtiden er dermed det motsatte av både fortid og nåtid. Ved lineær begrepsoppfattelse av tid, er fremtiden den delen av tidslinjen som ikke har inntruffet ennå, for eksempel punktet i romtid hvor alle hendelser har til gode å skje. 

Fremtiden har alltid hatt en spesiell plass i filosofien og i menneskers sinn, fordi man ønsker å forutsi hendelser som skal skje. Det er kanskje mulig å argumentere for at utviklingen av menneskers hjerne er, i stor grad, utvikling av kognitive evner som er nødvendige for å kunne forutsi fremtiden. Eksempler på disse er abstrakt innbilning, logikk og induksjon.

## Spådommer om fremtiden

På tross av disse kognitive instrumentene for forståelse av fremtiden, har den stokastiske karakteren ved flere naturlige og sosiale prosesser gjort prognoser av fremtiden et langsiktig for ulike personer og kulturer opp gjennom tidene. Noen hevder å kunne se inn i fremtiden som har fått stor anerkjennelse og sosial viktighet i fortids- og nåtidssamfunn. Det gjelder for eksempel profeter som kan få åpenbaringer om blant annet fremtiden og komme med profetier, spåmenn og spåkoner, orakler, sannsigersker og til en viss grad synske og astrologer.

Fremtid er også et viktig tema innen religion. Religioner tilbyr ofte forklaringer om liv etter døden, samt læren om verdens undergang. Determinisme er en retning innen filosofien som tror på skjebnen og anser fremtiden som gitt. Innen litteratur og film har skildringer som legger vekt på teknologi i fremtiden fått betegnelsen science fiction. 

## Se også
*Fremtidsforskning, trendanalyse, prognose
*Fortid
*Nåtid
Burton Wanderers FC

**Burton Wanderers FC** var en fotballklubb fra Burton upon Trent, Staffordshire, England som var tre sesonger i The Football League. I 1901 gikk de sammen med Burton Swifts og dannet en ny klubb, Burton United.

## Historie
Klubben ble grunnlagt i 1871, og var en av klubbene som startet Midland Football League i 1890. I 1893-94-sesongen ble de seriemestere, til tross for at de ble trukket for poeng, på grunn av bruk av en ugyldig spiller, og de ble valgt inn i 2. divisjon av The Football League. Wanderers var ikke lenge i Football League, allerede ved endt 1896-97-sesong, der de endte nest sist, ble de stemt ut av ligaen.

Dermed meldte Burton Wanderers seg inn i Midland League igjen, og, etter å ha endt sist i 1901, slo de seg sammen med Burton Swifts (som fortsatt var medlem av Football League), og dannet Burton United. Den nye klubben tok over Swifts' plass i ligaen og spilte sine hjemmekamper på den gamle hjemmebanen til Swifts, Peel Croft.

Mens Wanderers eksisterte spilte de hjemmekampene sine på Derby Turn, og i 2. runde av FA-cupen, mot Notts County i februar 1894, møtte hele 6 000 opp. Det var klubbens tilskuerrekord.
Hail to England

***Hail to England*** er det tredje studioalbumet til det amerikanske heavy metal-bandet Manowar. Det ble utgitt i 1984.

## Sporliste
# «Blood of My Enemies»  – 4:15
# «Each Dawn I Die»  – 4:20
# «Kill With Power»  – 3:57
# «Hail to England»  – 4:24
# «Army of the Immortals»  – 4:24
# «Black Arrows»  – 3:06
# «Bridge of Death»  – 8:58

Alle sangene er skrevet av Joey DeMaio bortsett fra «Each Dawn I Die» og «Army of Immortals» som ble skrevet av Ross the Boss og Joey DeMaio.

## Personell
* Ross The boss – Gitar, keyboard
* Joey DeMaio – 4, 8 strengs bass, basspedaler
* Eric Adams – Vokal
* Scott Columbus – Trommer, perkusjon

## Kilder
* 

## Eksterne lenker
*
Liddington

**Liddington** er en landsby og et verdslig sogn i nærheten av Swindon i grevskapet Wiltshire i England. Bosetningen ligger sørøst for byen Swindon, nær knutepunktet 15 på motorveien M4, noe som er omtrentlig 3&nbsp;km unna veien B4192. I henhold til folketellingen i 2011 bor det 376 innbyggere i landsbyen og sognet.

## Historie
Sognet har vært bosatt siden de eldste tider. Oldtidsveien Ridgeway, beskrevet som Storbritannias eldste vei, strekker seg gjennom sognet rett nord for landsbyen. En bygdeborg fra jernalderen, kjent som Liddington Castle, har utsyn over dagens landsby. Landsbyen Liddington er nedtegnet i sen angelsaksisk tid, en gang rundt 940. *[[Domesday Book]]* for 1086 omtaler bosetningen som *Ledentone*. Senere nedtegnelser synes å indikere at Liddington var et relativt framgangsrikt sogn på 1300-tallet. Befolkningen hadde sitt høyeste antall med 454 innbyggere i 1841 og deretter gått gradvis tilbake.

## Referanser


## Eksterne lenker
* 
* Liddington, nettsted for landsbyen
De flamske beginerhusene

**De flamske beginerhusene** (fransk: *Béguinage*, nederlandsk: *Begijnhof*) er tretten mindre boligkompleks som tidligere ble brukt av legordenen beginerne. Disse ble i 1998 innskrevet på UNESCOs verdensarvliste. Det finnes flere slike kompleks i blant annet Nederland og Belgia som ikke faller under verdensarvlisten.

## Beginerne
 Beginerordenen ble grunnlagt på 1200-tallet, og var et samfunn for kvinner som ønsket å tjene Gud uten å trekke seg tilbake fra verden eller avlegge klosterløfter. Den hadde sitt utspring i de historiske Nederlandene, men det fantes også beginerhus i den nordlige delen av dagens Frankrike og nordvest i dagens Tyskland.

Beginerordenens opprettelse og vekst har vært forklart med det store kvinneoverskuddet som følge av at mange menn døde i krig og andre voldelige hendelser. Et stort antall kvinner hadde behov for å søke sammen i andre fellesskap enn familie for å kunne forsørge seg og søke beskyttelse. Nonneklostrene hadde fra 1100-tallet opplevd stor vekst, men strengere regler innenfor klostersamfunnene, særlig hos Cistercienserne, førte til at flere kvinner kviet seg for å vie seg til klosterlivet. Den store tilstrømmingen av kvinner til klostrene hadde også ført til at mange som søkte adgang ikke ble tatt opp, og ved flere klostre var en viss grad av velstand et vilkår for å kunne bli tatt opp.

## Beginerhus
 Beginerhusene, som ikke i egentlig forstand var klostere, var oftest en samling av mindre hus bygget rundt en gårdplass, en gate eller en sentral hage, i regelen omgitt av en mur med en eller to porter. De var lokalisert enten innenfor eller like utenfor byene. 

Beginerhus finnes i et område som grovt sett tilsvarer det nordøstlige Frankrike, Belgia, Nederland og det nordvestlige Tyskland.

## Verdensarvlisten
Tretten av Beginerhusene i Flandern ble skrevet inn på UNESCOs verdensarvliste i 1998, i den offisielle begrunnelsen heter det blant annet:

## Eksterne lenker
* 
* Dokumentasjon fra UNESCO – PDF (engelsk tekst)
* Komplett liste fra UNESCO med kartkoordinater
* Kart som viser de forskjellige beginerhusenes lokalisering
* Béguinages de Belgique (fransk tekst)
* Bildegalleri (worldheritagesite.org)
Nåtid

**Nåtid** er tidspunktet man oppfatter direkte, ikke som et tilbakeblikk (fortid) eller spekulasjon (fremtid). Det blir ofte ansett som et punkt i romtid, som regel kalt *nå*, men det kan også bli sett som en varighet.

Ved sammenligning av tid på steder med stor geografisk atskillelse, blir begrepet *nåtid* mer uklart. F.eks. så oppfatter vi stjerner visuelt som «hvor de var da lyset ble avgitt», fordi det bruker mange år på å nå oss &mdash; selv om lys reiser i omtrent 3 x 10<sup>8</sup> m/s.

## Se også
* Fortid
* Fremtid
Stranger church

***Stranger church*** var navnet på kirker som ble opprettet for utenlandske protestanter (*strangers* hadde opprinnelig samme betydning som fransk *étranger*) i England, eller for engelske protestanter i andre land under reformasjonen. 

## Stranger churches på kontinentet

De fleste av de engelske kirkene på kontinentet ble grunnlagt av de som var i eksil under Maria I av England. 

## Stranger churches i England

Den første stranger church i England ble opprettet av den italienske reformatoren Bernardino Ochino i 1547. Thomas Cranmer gav sin godkjenning i januar 1548. Den ble grunnlagt for italienere i London, men tok også imot protestanter av andre nasjonaliteter. Cranmer uttrykte klart at dette var en utvikling han støttet, gjennom å tvinge den konservative biskopen Edmund Bonner til å delta i den første gudstjenesten i kirken. 

Mot biskop Nicholas Ridley av Londons ønske ble det opprettet andre stranger churches i hans bispedømme i 1550, med assistande fra blant annet William Cecil, 1. baron Burghley og Katherine Brandon, hertuginne av Suffolk. Den 24. juli 1555 ble en nederlandsk kirke godkjent ved kongelig charter. Menigheten fikk augustinernes kirke nær Threadneedle Street som gave; det ligger fortsatt en nederlandsk protestantisk kirke der, men den opprinnelige bygningen ble ødelagt av bombingen under andre verdenskrig. Kirken fikk navnet «Herren Jesu tempel» («Temple of the Lord Jesus»), og fikk ha fire pastorer, to for den nederlandske kirken og to for den fransk-vallonske som møttes i et kapell på samme sted. 

Cranmers motivasjon for å godkjenne kirkene ser ut til å ha vært todelt. For det første kunne de illustrere hvordan protestantiske kirker kunne fungerer i England, innenfor en episkopal ordning som de mer radikale protestantene ville avskaffe. For det andre, og dette var kanskje viktigst, hjalp de utenlandske protestantene Cranmer og hans allierte i å rense ut det de oppfattet som heresi, f.eks. anabaptister til George van Parris som ble brent i 1551 med hjelp fra Jan Łaski. 

## Litteratur
*  
* MacCulloch, Diarmaid, Thomas Cranmer (London, 1996)
* MacCulloch, Diarmaid, Tudor Church Militant
*  
* Spicer, Andrew (2012), "'A Place of Refuge and Sanctuary of a Holy Temple': Exile Communities and the Stranger Churches." In: Nigel Goose and Lien Luu (eds.), *Immigrants in Tudor and Early Stuart England*, Brighton: Sussex Academic Press, pp.&nbsp;91–109.
* Spicer, Andrew, "The Consistory Records of Reformed Congregations and the Exile Churches." In: *Proceedings of the Huguenot Society*, 28 (2007), pp.&nbsp;640–663.
Tunes skule

**Tunes skule** var en kommunal barneskole på Tunes i Bergen kommune, etablert i 1959. Adressen var Tunesvegen 225. Skolen ble nedlagt i 2008, og elevene og personalet ble overført til Garnes barneskule. Fram til kommunesammenslutningen i 1972, hørte skolen til i Haus/Arna kommune.

## Historie
Tunes skule ble oppført i 1959, og var tegnet av arkitekt Einar Vaardal-Lunde. Skolen var fådelt med fire klasser og hadde totalt ca. 40 elever. Bygningen fikk et nytt tilbygg i 1991. Elevgrunnlaget var fra Tunes, men også fra områdene rundt de tidligere nedlagte Takvam skule og Romslo skule. Bakgrunnen for avviklingen var det synkende elevtallet ved skolen i årene forut for nedleggelsesvedtaket. I 2000 hadde skolen 60 elever, mens det i 2008 gikk 26 elever på skolen. I tilknytning til skolen fantes det både et skolekorps og et «songlag».
 
Arkivet etter Tunes skule er oppbevart ved Bergen byarkiv. Aktivitetene ved skolen er også dokumentert i arkivene etter Tunes skule- og ungdomskorps, Tunes songlag og Arna lærerlag. Arkivene oppbevares ved Bergen Byarkiv. Arkitekttegninger finnes i arkiv etter Vaardal-Lunde arkitekter, oppbevart samme sted. 
 
## Referanser


## Eksterne lenker
* Tunes skole - oppslagsverket oVe, artikkel av Vebjørn Elvebakk, Bergen Byarkiv.
* Bergen byleksikon på nett, om Tunes skole
GNOME Evolution

**Evolution** eller **GNOME Evolution** (tidligere **Novell Evolution**, og **Ximian Evolution** før Novells oppkjøp av Ximian i 2003) er det offisielle e-post, kalender og almanakk-verktøyet for GNOME. Det inneholder funksjoner for å håndtere e-post, kalender, adressebok og oppgaveliste. Det har også vært en offisiell del av GNOME siden versjon 2.8 av Evolution, i september 2004. Evolutions utvikling sponses hovedsakelig av Novell.

Dets brukergrensesnitt og funksjoner likner på Microsoft Outlook. Men det har en det egenskaper som skiller det fra sistnevnte, støtte for iCalendar, full tekstindeksering av innkommende e-post, kraftige e-postfiltre skrevet i Scheme og en «Søk gjennom mapper» funksjon (for eksempel, lagrede søk som ser ut som vanlige e-postmapper).

Evolution kan kobles til en Microsoft Exchange Server ved å bruke det web-grensesnitt og et Evolution tillegg tidligere kalt Ximian Connector. Ved å bruke gnome-pilot, kan det synkroniseres med Palm Pilot-enheter og OpenSync lar det synkroniseres med mobiltelefoner og andre PDAer.

## Evolution 2
Evolution 2, som har vært tilgjengelig siden september 2004, leverer disse nye funksjonene:
* Integrert tilkobling til Novell GroupWise
* Integrert tilkobling til Microsoft Exchange
* Integrert støtte for GPG-e-post-kryptering
* Økt støtte for IMAP uten Internet-tilgang
* Mange kalender forbedringer
* Støtte for S/MIME, forbedret kontakthåndtering
* Pidgin-integrering
* Økt skrivebordsintegrering.
* Økt samhandling med GNOME sitt «Human interface guidelines».
* Integrert SpamAssassin funksjonalitet (med sluttbrukerdefinert poengbasert og -hvitelistingsfunksjoner `~/.spamassassin/`)

## Evolution for Windows
I januar 2005 annonserte Novells Nat Friedman at bedriften hadde ansatt Tor Lillqvist, programmereren som porterte GIMP til Microsoft Windows, for å gjøre det samme med Evolution. Prosjektet slapp en alfa-versjon av Evolution for Win32 4. juli 2006 og har i øyeblikket et installasjonsprogram tilgjengelig for Windows XP. 

Fra og med april 2007, er en beta klar til nedlasting fra PC World. Betaversjonen støtter Windows 98, Windows 2000 og Windows XP.  (Se eksterne lenker under)

Den støttes foreløpig ikke i Windows Vista.

Før denne kunngjøringen hadde flere andre prosjekter med samme mål blitt startet, (med Evolution for Windows  som den mest bemerkede), men ingen av disse hadde engang nådd alfa-status.

Shellter-prosjektet på SourceForge tilbyr versjon 2.8.2-2 Evolution på Win32.

## Evolution for Mac OS X
Et Evolution 2.6 installasjonsprogram for Mac OS X er tilgjengelig for nedlasting. Flere detaljer her

Den offisielle Novell nedlasingssiden har en OS X pakke av Evolution 2.6 her

## Se også
*Linux

## Referanser


## Eksterne lenker
* 
* 
*  Novell Evolution side
*  Evolution FAQ Inkluderer feilsøking og konto-oppsett.
*  Windows Beta nedlasting fra PC World
*  Evolution på Win32 (Shellter prosjektet på Sourceforge)